Georgijus Gauzė
Georgijus Francevičius Gauzė (rus. Георгий Францевич Гаузе; 1910 gruodžio 27 – 1986 gegužės 2) – rusų mikrobiologas ir ekologas, vienas iš teorinės ir eksperimentinės ekologijos pradininkų. Pagrindinė mokslo darbų kryptis buvo antibiotikų ir jų veikimo mechanizmų tyrimai. Kartu su žmona M. Bražnikova 1942 m. išskyrė gramicidinų grupės antibiotiką, kuris gamintas pramoniniu būdu. Tirdamas pirmuonis ir bakterijas suformulavo vadinamąjį konkurencinio išstūmimo principą, kuris neretai vadinamas Gauzės principu. 1946 m. apdovanotas TSRS Stalinine premija.